Farið var á vegum Viðskiptablaðsins í Borgarleikhúsið og púlsinn tekinn á bílaáhuga leikaranna þar . Margt skemmtilegt og áhugavert kom upp úr krafsinu þegar þeir voru spurðir út í draumabílana þeirra . Draumabíll Sigrúnar Eddu Björnsdóttur er nýjasta gerðin af Tesla model S P85 d. „ Ég hef náttúrulega ekki efni á honum en það er í lagi að láta sig dreyma . Þetta er 700 hestafla rafbíll sem kemst upp í hundraðið á 3,2 sekúndum . Skoðaði einn slíkan úti í Amsterdam og kolféll . Hann er ótrúlega vel hannaður , fallegur og töff bæði að innan sem utan . Það er líka flott hugsjón sem stendur að baki þessum bíl . Það var í raun ekki fyrr en Tesla Motor kynnti fyrstu Tesluna að aðrir bílaframleið endur tóku við sér varðandi þróun rafbíla , “ segir hún . Spjallað er við fleiri leikara í Bílum , fylgiriti Viðskiptablaðsins , sem kom út í gær . Áskrifendur geta nálgast pdf-útgáfu af blaðinu með því að smella á hlekkinn Tölublöð .